
RAPORT DE SPECIALITATE
Privind aprobarea închirierii prin licitaţie publică deschisă cu strigare a amplasamentelor pentru desfășurarea exercițiilor comerciale stradale pe domeniul public prin dozatoare de distribuire a apei 

	Având în vedere Decizia Civilă nr.217/02.03.2023 – definitivă a Curții de Apel  Timișoara și referatul de aprobare a proiectului de hotărâre nr. SC2023-7773/24.03.2023 al Primarului Municipiului Timișoara și Proiectul de hotărâre privind aprobarea închirierii prin licitaţie public deschisă cu strigare a amplasamentelor pentru desfășurarea exercițiilor comerciale stradale pe domeniul public prin dozatoare de distribuire a apei, conform planșelor – anexa 1 și în conformitate cu caietul de sarcini – Anexa 2.
	Facem următoarele precizări:
	În vederea demarării procedurii de licitație public deschisă cu strigare a amplasamentelor pentru desfășurarea exercițiilor comerciale stradale pe domeniul public prin dozatoare de distribuire a apei - Anexa 1 la prezenta hotărâre și transmise de către Direcția Generală Urbanism și Planificare Teritorială, în cadrul Compartimentului Spații cu Altă Destinație, au fost elaborate următoarele documente:
	-Caiet de sarcini privind scoaterea la licitație publică deschisă cu strigare a amplasamentelor în vederea ocupării domeniului public prin dozatoare de distribuire a apei – Anexa nr. 2 la prezenta hotărâre; 
	- Contractul cadru de închiriere - Anexa nr. 3 la prezenta hotărâre;
	- Fișă de date a procedurii- Anexa nr. 4 la prezenta hotărâre ;
	- Opisul cu Formularele necesare pentru depunerea ofertelor pentru licitația publică deschisă cu strigare în vederea închirierii amplasamentelor în vederea ocupării domeniului public prin dozatoare de distribuire a apei ;
	Subliniem faptul că la elaborarea acestor documente s-au respectat prevederile OUG 57/2019- privind codul administrativ și cele expuse mai sus, considerăm că proiectul de hotărâre privind aprobarea închirierii prin licitaţie publică deschisă cu strigare a amplasamentelor pentru desfășurarea exercițiilor comerciale stradale pe domeniul public prin dozatoare de distribuire a apei și a documentelor aferente acesteia: caiet de sarcini, contract cadru de închiriere și fișa de date, în scopul valorificării acestora, pe o perioadă de 5 ani, îndeplinește condițiile pentru a fi supus dezbaterii și aprobării plenului Consiliului Local.

